На основу члана 27. став 10. и члана 28. став 2. Закона о јавној својини („Службени гласник РС“, брoj 72/11, 88/13 и 105/14), члaна 32. Закона о локалној самоуправи („Службени гласник РС“ 129/07 и 83/14 - др. закон) и члана 41. и 138. Статута Општине Владичин Хан („Службени гласник Пчињског округа“ бр. 21/08 и 8/09 и „Службени гласник Града Врања“ број 11/2013), Скупштина општине Владичин Хан, на седници одржаној дана 06.11.2016. године, донела је

**О Д Л У К У**

**О ПРЕДЛОГУ РЕПУБЛИЧКОЈ ДИРЕКЦИЈИ ЗА ИМОВИНУ РЕПУБЛИКЕ СРБИЈЕ ДА СПРОВЕДЕ ПОСТУПАК ПРЕНОСА ПРАВА ЈАВНЕ СВОЈИНЕ ИЗ ЈАВНЕ СВОЈИНЕ РЕПУБЛИКЕ СРБИЈЕ У ЈАВНУ СВОЈИНУ ОПШТИНЕ ВЛАДИЧИН ХАН**

**Члан 1.**

ПРЕДЛАЖЕ СЕ Републичкој дирекцији за имовину Републике Србије да спроведе поступак и изврши пренос права јавне својине из јавне својине Републике Србије у јавну својину општине Владичин Хан, без накнаде, за кат. парцелу број 1301/1 уписана у ЛН бр. 789 КО Владичин Хан.

**Члан 2.**

Предметна парцела број 1301/1, налази се у Владичином Хану, уписана у лист непокретности бр.789, укупне површине 17217 м2, по врсти јавно грађевинско земљиште, у државној својини Републике Србије, чији је корисник Гимназија „Јован Скерлић“ Владичин Хан, ул. Моше Пијаде бр. 21.

**Члан 3.**

 Предметна парцела је потребна општини Владичин Хан ради изградње дома ученика средњих школа, а средства за изградњу дома обезбеђена су у буџету општине Владичин Хан и од стране Немачке развојне банке.

**Члан 4.**

Оваодлука ступа на снагу наредног дана од дана објављивања у „Службеном гласнику Града Врања“, а доставља се Републичкој дирекцији за имовину Републике Србије ради поступања по истој.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-120/1/2016-01**

 **П Р Е Д С Е Д Н И Ц А**

 **Данијела Поповић**